สังคมข่าวหุ้นเล็กเซียวหงส์
ดัชนีหุ้นไทยปิดตลาด 1,455.65 จุด ลดลง 1.07 จุด มูลค่าซื้อขาย 55,253 ล้านบาท เจอแรงกดดันจากราคาน้ำมันปรับตัวลง ส่วนตลาดภูมิภาคแกว่งทั้งแดนบวก-ลบ สัปดาห์นี้ดัชนีหุ้นไทย แกว่งตัวกรอบแนวรับ 1,440 จุด แนวต้าน 1,464-1,475 จุด...
11 ก.ค. 2559

ดัชนีหุ้นไทยปิดตลาด 1,455.65 จุด ลดลง 1.07 จุด มูลค่าซื้อขาย 55,253 ล้านบาท เจอแรงกดดันจากราคาน้ำมันปรับตัวลง ส่วนตลาดภูมิภาคแกว่งทั้งแดนบวก-ลบ สัปดาห์นี้ดัชนีหุ้นไทย แกว่งตัวกรอบแนวรับ 1,440 จุด แนวต้าน 1,464-1,475 จุด…
*…CHOของเฮีย “สุรเดช ทวีแสงสกุลไทย” ถึงกับไปไม่เป็นทีเดียว เมื่อเจอ “ประมูลรถเมล์เอ็นจีวี อี-อ็อคชั่น ภาคพิสดาร” ที่เคาะราคากันเสร็จ ตั้งแต่บ่ายๆ วันศุกร์ (8 ก.ค.) แต่เจ้าภาพ “ขสมก.” โดยผู้อำนวยการชื่อ “สุระชัย เอี่ยมวชิรสกุล” ไม่ยอมประกาศผลว่าใครได้…อ้างว่าตาม TOR ก็ไม่ได้บอกไว้เนี๊ยะ…ว่าต้องประกาศทันทีจึงต้องรอกันต่อไป…แต่ปัญหาจึงตามมาว่าทั้ง “CHO และเบสท์รินฯ” จะไว้วางใจขสมก.ได้แค่ไหน ที่จะไม่มีการเปลี่ยนแปลงข้อมูล…ยิ่งกว่านั้นอดคิดเชิงลบไม่ได้จริงๆ…หากขสมก.เกิดมีธงว่าจะให้ใครอยู่แล้ว…ก็ง่ายกันเลยทีเดียว…แปลกๆ…นี่หรือ “อี-อ็อคชั่น” เรียกว่า “อี-อ็อคเหล็ก” เลยดีมั้ย…!?…
*…THAI ภายใต้การบริหารของ “จรัมพร โชติกรเสถียร” ทำเอาต๊กกะใจล่าสุดเขย่าขวดปรับโครงสร้างผู้บริหารระดับสูงกันใหม่มากถึง 15 ตำแหน่งทีเดียว และสะดุดตาตรงชื่อ “อุษณีย์ แสงสิงแก้ว” ได้นั่งควบ 2 ตำแหน่งใหญ่ เริ่มมีผลตั้งแต่ 6 ก.ค. 59 มาแล้ว…ท่าทางไม่ธรรมดาแน่นอน…!!?…
*…จับตาBTW หุ้นน้องใหม่ เริ่มเข้าเทรดในตลาด mai วันแรก จากไอพีโอ 156 ล้านหุ้น (ราคาหุ้นละ 3.75 บาท) ว่ากันว่ามีลุ้นเกิน 6 บาท จุดเด่นอยู่ที่ P/E เพียงแค่ 10.53 เท่า และด้วยจำนวนหุ้นไม่มากนัก…วันนี้คงเล่นกันได้หลายรอบแน่นอน…
*…หุ้นร้อนประจำวันที่ 8 ก.ค. 59 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) ได้แก่ บริษัท ซีเค พาวเวอร์ จำกัด (มหาชน) หรือCKP, ใบสำคัญแสดงสิทธิในการจองซื้อหุ้นสามัญบริษัท ซีเค พาวเวอร์ จำกัด (มหาชน) ครั้งที่ 1 หรือ CKP-W1, บริษัทบริหารและพัฒนาเพื่อการอนุรักษ์สิ่งแวดล้อม จำกัด (มหาชน) หรือ GENCO, ใบสำคัญแสดงสิทธิในการจองซื้อหุ้นสามัญบริษัทบริหารและพัฒนาเพื่อการอนุรักษ์สิ่งแวดล้อม จำกัด (มหาชน) ครั้งที่ 1 หรือ GENCO-W1  ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่วันที่  11 ก.ค.-19 ส.ค. 59 ส่วนหลักทรัพย์ที่ขยายช่วงดำเนินการ ได้แก่ บริษัท เอเชีย แคปปิตอล กรุ๊ป จำกัด (มหาชน) หรือ ACAP, บริษัท แมกซ์ เมทัลคอร์ปอเรชั่น จำกัด (มหาชน) หรือ MAX, บริษัท เอสซีไอ อีเลคตริค จำกัด (มหาชน) หรือ SCI, บริษัท ซุปเปอร์บล๊อก จำกัด (มหาชน) หรือ SUPER, ใบสำคัญแสดงสิทธิในการจองซื้อหุ้นสามัญบริษัท ซุปเปอร์บล๊อก จำกัด (มหาชน) ครั้งที่ 3 หรือ SUPER-W3 มีผลตั้งแต่วันที่ 11 ก.ค.-29 ก.ค. 59…
*…KTB จัดหนักจัดเต็มกับแคมเปญ “กรุงไทย พร้อมเพย์ ลุ้นฟรี #ดีใจจัง” ฉลองครบรอบ 50 ปี ลูกค้าที่ผูกบัญชีเพื่อใช้บริการ “กรุงไทย พร้อมเพย์” ได้สิทธิลุ้นรับรถยนต์ Honda Civic 1.8E โทรศัพท์มือถือ Samsung S7 Edge และ KTB e-Money Card รวมมูลค่ากว่า 9 ล้านบาท ระหว่าง 15 ก.ค.-15 ต.ค. 59 อ้าว…สะดวกตู้ไหน…หรือสาขาไหน เอาที่สบายใจเลยครับ…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอล ช่อง 19 เวลา9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเดตตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดย วิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น.ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัด ลึก ทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นและธุรกิจหาคำตอบได้ที่ข่าวหุ้นธุรกิจเท่านั้น